open-index/open-wikipedia-markdown huggingface dataset:
JSON

**JSON** („džeisonas“ – iš anglų kalbos  **JavaScript Object Notation**) – atviro standarto formatas, perduodantis duomenų objektus, sudarytus iš atributo ir reikšmės porų, lengvai skaitomame tekste. Tai yra pirminis asinchroninio naršyklės/serverio bendravimo (AJAX) duomenų formatas.

Nors JSON ir yra išvestas iš JavaScript programavimo kalbos, jis yra nepriklausomas nuo kalbos duomenų formatas. Programavimo kodą, kuriuo nagrinėjami ir generuojami JSON duomenys, palaiko daugelis programavimo kalbų.

## Kalbos elementai
Pagrindinė JSON struktūra (objektas) yra raktų (vardų) ir juos atitinkančių reikšmių rinkinys:
```javascript
{
  "raktas1": "reikšmė1",
  "raktas2": 0,
  "raktas3": [ 1, 2, 3, false, "ABC" ],
  "raktas4": {
     "raktas4_5": true,
     "raktas4_6": 17
  }
}
```


Galimi taip pat to reikšmių sąrašai (pavyzdyje toks atitinka trečiąjį raktą). Sąrašo elementai nebūtinai turi būti to paties tipo.

Raktus atitinkančios reikšmės gali būti skaitinio, loginio, tekstinio, taip pat objekto (*raktas4* pavyzdyje) arba sąrašo (*raktas3*) tipų. Visas JSON dokumentas turi būti tik viena reikšmė (dažniausiai objektas, nors gali būti sąrašas ar rečiau kitas tipas). 

Žemiau pateiktas pavyzdys parodo galimą asmens aprašymą JSON formatu.
```javascript
{
  "firstName": "John",
  "lastName": "Smith",
  "isAlive": true,
  "age": 25,
  "address": {
    "streetAddress": "21 2nd Street",
    "city": "New York",
    "state": "NY",
    "postalCode": "10021-3100"
  },
  "phoneNumbers": [
    {
      "type": "home",
      "number": "212 555-1234"
    },
    {
      "type": "office",
      "number": "646 555-4567"
    }
  ],
  "children": [],
  "spouse": null
}
```


## Nuorodos
* „Learn X in Y minutes“ apie JSON (lietuvių kalba)
Emanuelis Filibertas

**Emanuelis Filibertas** (; 1528 m. liepos 8 d. Šamberi – 1580 m. rugpjūčio 30 d.) – Savojos hercogas.

## Biografija

Savojos hercogo Karolio III ir Beatrisės Portugalės sūnus.

## Santuoka ir vaikai

Po Kato–Kambrezijos taikos 1559 metais Emanuelis Filibertas vedė Prancūzijos karaliaus Henriko II seserį Margaritą de Valua.

Santuokoje gimė vienintelis sūnus – Karolis Emanuelis, busimasis Savojos hercogas Karolis Emanuilas I.

## Literatūra
* Филиберт, Эммануэль // Энциклопедический словарь Брокгауза и Ефрона : в 86 т. (82 т. и 4 доп.). – СПб., 1890–1907.
* Эммануил-Филиберт // Энциклопедический словарь Брокгауза и Ефрона : в 86 т. (82 т. и 4 доп.). – СПб.,

## Nuorodos
Amadėjus I (Savoja)

**Amadėjus I** (apie 995/1000 m. arba apie 1016 – po 1051 m. gruodžio 18 d.) – Savojos ir Šablė grafas 1047/1051.

## Biografija

Savojos grafo Humberto Baltoji ranka ir jo žmonos Ansilijos sūnus. Turėjo pravardę **Uodega**, surištą su jo dalyvavimo imperatoriaus Henriko III karūnacijos ceremonijoje istorija.

Amadėjaus I valdymo metu nuo žemės trūkumo kentę Savojos valstiečiai ėmė kraustytis iš slėnių žemumų į kalnų plynaukštes.

Amadėjus buvo vedęs, bet palikuonių nepaliko, ir po jo mirties grafystė perėjo jo broliui Otonui I.

Pagal kitus šaltinius, Amadėjus turėjo tris vaikus:
* Gumbertas (m. 1051),
* Aimonas (m. 1060) – Belė vyskupas,
* Tiberga, nuo 1053 m. Liudviko de Fosinji (m. 1060) žmona, po to ištekėjo už Ženevos grafo Žeroldio II.

## Literatūra
* Germain Michel. Personnages illustres des Savoie. – Autre Vue, 2007. – 619 p. – ISBN 978-2-9156-8815-3.

## Nuorodos
* Comtes de Savoie et de Maurienne 1060–1417: Humbert I (англ.). Foundation for Medieval Genealogy. Проверено 27 января 2013.
* Amadeus I. Schwanz Graf von Savoyen (1048–1051) (нем.). Mittelalterliche Genealogie im Deutschen Reich bis zum Ende der Staufer. Проверено 27 января 2013.
*
Lietuviškas varškės sūris

**Lietuviškas varškės sūris** – išskirtinis minkštas varškės sūris, gaminamas Lietuvoje. Sūris išsiskiria specifinėmis ypatybėmis ir kokybe, gaminamas tiek pramoninėse sūrinėse, tiek rankiniu būdu dažnuose namuose kaime. 

## Saugomas produktas

2013 m. Europos Komisija varškės sūrį įtraukė į saugomų produktų sąrašą. Jis tapo trečiuoju lietuvišku saugomu produktu Europos Sąjungoje.

Varškės sūris Lietuvos dvaruose buvo gaminamas jau viduramžiais.  Nuo to laiko išliko beveik nepakitę jų gamybos reikmenys ir pats gamybos principas – karvės pienas surauginamas natūraliai, o po to kaitinamas, kol sutraukiamas. Toks suspaustas sūris būna rūgštaus skonio. Kad ilgiau laikytųsi, dar pabarstomas druska arba džiovinamas, gali būti įdedama prieskonių, kmynų, grietinės. Daug rankų darbo reikalaujantis gamybos būdas, kai masė rankomis kemšama į tradicinius reto audinio trikampius sūrmaišius, kurių platesnis galas užrišamas mazgu, ir sūris įgauna specifinę trikampės prizmės užapvalintais kampais formą, išsaugotas iki šių dienų. Jis yra neatsiejama Lietuvos kulinarinio ir tautinio paveldo bei įvaizdžio dalis, gaminamas pagal autentišką receptą.  
 
Lietuvoje populiarus ir šviežio pieno sūris, pagal išvaizdą panašus į varškinį, tačiau jo gamyba neturi gilių tradicijų. Tokį sūrį galima gaminti iškart pamelžus karves. Jis yra kiek geltonesnis, nei varškės sūris, kadangi turi daugiau riebumo – apie 20 proc., tuo tarpu varškės sūris yra baltas ir liesesnis – apie 14 proc. riebumo.  

## Šaltiniai

## Nuorodos

* Lietuviško varškės sūrio pavadinimo registracija
* Autentika ir tradicijomis kvepiantis lietuviškas varškės sūris
Jeff Koons

**Džefas Kunsas** (, g. 1955 m.) – XX a. pb. ir XXI a. pr. JAV skulptorius, tapytojas. Jo kūrybos estetika glaudžiai susijusi su masine vartotojiška kultūra. Geriausiai atpažįstamu Dž. Kunso kūriniu įvardijama skulptūra „Šunytis“. 
## Biografija

Džefas Kunsas gimė 1955 m. sausio 21 d. Pensilvanijos valstijos Jorko mieste JAV. 
Vaikystėje tapė senųjų meistrų paveikslų kopijas ir pardavinėjo jas tėvo baldų parduotuvėje. 1972 m. įstojo mokytis į Merilendo Dailės koledžą Baltimorėje. Pasikeitimų programos metu mokėsi Čikagos dailės institute ir įgijo bakalauro diplomą. 1977 m. Dž. Kunsas persikėlė į Niujorką ir greit pagarsėjo iššaukiančiais drabužiais bei šukuosena tarp dailininkų Niujorko šiuolaikinio meno muziejaus draugijos aplinkoje. Maždaug tuo metu jis pradėjo naudoti kūryboje ryškių spalvų pripučiamas gėlių ir triušių formas derindamas jas su kitais objektais ir taip sukurdamas skulptūras.

1980 m. Dž. Kunsas paliko muziejų ir trumpai dirbo brokeriu Volstryte. 1980 − 1983 m. jis sukūrė *The New* seriją skulptūrų, sudarytų iš dulkių siurblių ir poliravimo mašinėlių vitrinose. *Equilibrium* (1985) serijos skulptūrose buvo krepšinio kamuolių ir kitokių objektų, plaukiojančių pripildytuose vandens rezervuaruose. 1986 m. jis paruošė paveikslų ir skulptūrų serijas *Luxury & Degradation*, kuriose naudojo masinio vartojimo prekių objektus. Temą pratesė serijoje *Banality* (1988), kurioje įtraukė JAV popžvaigždės Maiklo Džeksono ir jo beždžionėlės porą. Menininkas tuo metu pats tapo žiniasklaidos žvaigžde.

1990-91 m. menininkas sukūrė erotizuotų paveikslų ir skulptūrų seriją su savimi ir žmona Cicciolina *Made in Heaven*, kuri pirmą kartą buvo pristatyta 1990 m. Venecijos bienalėje. 1991 m. Dž. Kunsas vedė italų pornoaktorę, pravarde Cicciolina, 1992 m. porai gimė sūnus Liudvigas ir 1993 m. įvyko jų skyrybos.  Dž. Kunsas propagavo plataus vartojimo komercinių objektų pateikimą kaip meną su menkais pakeitimais. 1992-93 m. įvyko jo retrospektyvinė paroda San Francisko šiuolaikinio meno muziejuje. 2007 m. menininkas pakeltas į Prancūzijos Garbės legiono karininkus, 2012 m. apdovanotas JAV valstybės departamento apdovanojimu už meną. 2013 m. Dž. Kunso skulptūra „Šuo iš balionėlių (oranžinis)“ buvo parduota už 58,4 mln. JAV dolerių ir sumušė brangiausiai parduoto gyvenančio menininko kūrinio rekordą. 2014 m. Vitnio muziejus suorganizavo kilnojamąją Dž. Kunso retrospektyvinę parodą.

## Viešų skulptūrų pavyzdžiai

Vaizdas:Bilbao - Guggenheim 35.jpg| „Tulpės“ prie Bilbao Gugenheimo muziejaus
Vaizdas:Bilbao - Guggenheim, 'Puppy' (Jeff Koons) 5.jpg| „Šunytis“ prie Bilbao Gugenheimo muziejaus
Vaizdas:Kiepenkerl - Jeff Koons.JPG| „Keliautojas“ (Kiepenkerl)
| „Maiklas Džeksonas ir šimpanzė Bubbles“

## Kūrinių galerijos

* Dž. Kunso svetainė
* Niujorko šiuolaikinio meno muziejus
* wikiart.org
* artnet.com
* artsy.net

## Išnašos

## Šaltiniai
* guggenheim.org/ 
* Encyclopaedia Britannica
Amerikos trumpauodegė katė

**Amerikos trumpauodegė katė** () – natūrali kačių veislė.

## Istorija

Pasakojama legenda, jog Amerikos trumpauodegės katės atsirado iš tarprūšinių naminės rainos katės ir lūšies santykių. Gali būti, jog šios katės turi Siamo ir kitų kačių kraujo.

Iš tiesų, šios veislės katės atsirado dėl naminių kačių mutacijos. Dar nenustatyta, kaip paveldima trumpa uodega. Žinoma, jog ją lemia dominuojantis genas. Veislė pirmą kartą pripažinta 1989 m.

## Charakteris

Pakankamai judrios, mėgsta laipioti – trumpa uodega tam netrukdo. Labai prisiriša prie savų žmonių, svetimų bijo. Gerai sugyvena su šunimis. Apskritai, mėgsta bendrauti, kankinasi paliktos vienos.

## Fizinės savybės

Vidutinio stambumo arba stambios, suauga tik dvejų ar trejų metų. Kūnas raumeningas, kojos vidutinio ilgumo, užpakalinės visada ilgesnės už priekines. Letenos apvalios, didelės.

Plaukas trumpas arba pusiau ilgas, su poplaukiu. Uodegos ilgis ir forma labai įvairūs: jos gal išvis nebūti, ji gali būti sulig puse įprastos uodegos ir laužyta.

## Šaltiniai

* Esther J.J. Verhoef-Verhallen. *Kačių enciklopedija*, vert. Danguolė Žalytė. Vilnius: Aktėja, 2002.

## Nuorodos

* Informacija apie veislę anglų k.
Pepsi Next

**Pepsi Next** – gazuotas nealkoholinis gėrimas, gaminamas JAV kompanijos „PepsiCo“. Tai yra viena iš „Pepsi“ gėrimo rūšių.

Kai kuriose rinkose „Pepsi Next“ yra gaminamas iš cukraus, acesulfamo K, sukralozės ir didelės fruktozės kukurūzų sirupo. Marketinge šis gėrimas pozicijuojamas kaip pilnų kalorijų „Pepsi“ variantas tiems, kuriems nepatinka dietinės „Pepsi“ versijos.

2013 m. „Pepsi“ paskelbė, kad „Pepsi Next“ gamyboje nenaudos dirbtinio saldiklio aspartamo.

Kai kuriose rinkose „Pepsi Next“ savyje turi „30 proc. mažiau cukraus“, o vietoj jo naudojami saldžiosios stevijos ekstraktai.

## Nuorodos
* Oficiali svetainė

## Išnašos
Piktupėnų evangelikų liuteronų bažnyčia

**Piktupėnų evangelikų liuteronų bažnyčia** – evangelikų liuteronų bažnyčia, stovėjusi Piktupėnuose, Pagėgių savivaldybėje, sunaikinta per Antrąjį pasaulinį karą. Buvo žinoma kaip Prūsijos karalienės Luizės bažnyčia.

Išlikusi senoji klebonija,  nuo 1993 m. veikia atkurta parapija.

## Istorija

Evangelikų liuteronų bažnyčia Piktupėnuose buvo pastatyta prieš 1574 m. Parapiją ilgai globojo Tilžės kunigai. Lenkijos-Švedijos karo metais 1656 m. kelias dienas Piktupėnų apylinkėse plėšikavo lenkų kariuomenės būrys. Rastą bažnyčią, kaip ne katalikišką, o protestantų, sudegino. 1670 m. pašventinta nauja pastatyta bažnyčia. Po kelių dešimtmečių ji nugriauta. 1744 m. iš lauko akmenų ir plytų buvo išmūryta stambi, stačiakampio plano, aukštu mediniu bokštu, besibaigiančiu vario stogeliu-kupolu, nauja Piktupėnų parapijos bažnyčia.

1757 m. bažnyčią nusiaubė Rusijos kariuomenė. Ją teko ilgokai remontuoti. 1781 m. į bokštą pataikė žaibas. Bažnyčia rekonstruota 1853 m. - paaukštintas bokštas.

1812 m. apylinkėse vyko rusų ir prūsų kovos, žuvo daug karių. Ties Piktupėnais žuvo prūsų kariuomenės lietuvių dragūnų pulko majoras Albertas Manšteinas. Jis buvo palaidotas prie bažnyčios sienos. Prieš keletą metų kaimo senosiose kapinėse menamoje A. Manšteino kapo vietoje Klaipėdos karybos klubas pastatė kenotafą-krikštą.

Klebonijos pastatas buvo Prūsijos ir Rusijos valdovų susitikimų vieta, kurioje buvo sprendžiamos Europos ateities problemos. Čia apie mėnesį buvo apsistojusi Prūsijos karaliaus šeima, kuomet 1807 m. vasarą dvi savaites truko derybos tarp Aleksandro I ir Napoleono, lėmusios Tilžės taikos sutarties pasirašymą. Piktupėnuose  beveik kasdien lankydavosi ir Aleksandras I. Prie pastato pritvirtinta Prūsijos valdovų vizitą primenanti lentelė. 

1944 m. rudenį čia vyko nemaži mūšiai, per kuriuos ir buvo sunaikinta senoji Piktupėnų bažnyčia.

## Piktupėnų parapija

Piktupėnų parapija nuo XVIII a. vidurio padėjo susiformuoti naujoms religinėms bendruomenėms. 1766 m. iš dalies jos kaimų sukurta Tauragės filija, 1870 ir 1892 m. keliolika sodžių perduota Rukų ir Natkiškių parapijoms. 

Piktupėnų parapijoje 1848 m. priskaičiuota 9 000 parapijiečių, iš kurių maždaug du trečdaliai buvo lietuvininkai, 1878 - 7 994 (lietuvininkų 4994, arba daugiau kaip 62%). XX a. pradžioje, 1902 m., parapijiečių užregistruota 5 820 (lietuvininkų 3 015, t. y. 51,8%), po Pirmojo pasaulinio karo, 1921 m. - 6 500,  1936 m. - 5 446.

## Šaltiniai

## Nuorodos
* Piktupėnų evangelikų liuteronų bažnyčia 
* Pagėgių savivaldybės bažnyčios 
* Piktupėnų liuteronų parapija
Klirvoterio ežerai

**Klirvoterio ežerai** arba ***Skaidriavandeniai ežerai*** (, , kri *Wiyâšâkamî*) – ežerų pora Kanadoje, Kvebeko provincijoje, Labradoro pusiasalio vakaruose. Kranto linija vingiuota. Ežerai apskritimo pavidalo, susidarę po ledynmečių, dubens dalis yra meteoritinis krateris (paviršiuje jo kraštai sudaro salelių virtinę), išmuštas Kanados skyde. Tarpusavyje jungiasi protakomis.

Klirvoterio ežerai patenka į Tursujuko nacionalinį parką. Iš ežerų į Hadsono įlanką išteka Klirvoterio upė.

## Šaltiniai
Natkiškių evangelikų liuteronų bažnyčia

**Natkiškių evangelikų liuteronų bažnyčia** – evangelikų liuteronų bažnyčia, stovėjusi Natkiškiuose, Pagėgių savivaldybėje, sugriauta per Antrąjį pasaulinį karą.

Parapija Natkiškiuose atsikūrė 1993 m., veikia maldos namai.

## Istorija

Evangelikų liuteronų bažnyčia Natkiškiuose buvo pastatyta 1904 m., talpino 600 žmonių.

Per Pirmąjį pasaulinį karą Natkiškius buvo užėmusi rusų kariuomenė. Kunigą M. Šiuišelį suėmė ir kartu su žmona ištrėmė į Sibirą. 1916–1918 m. jį pakeitė Dovydas Jurkaitis. Karui pasibaigus, Šiuišelis grįžo, o 1921 m., buvo palaidotas Natkiškių kapinaitėse. Jį pakeitė Kurtas Hochleiteris, dirbęs iki 1927 m. Po to parapijos dvasininku buvo škotų kilmės kunigas Alexanderis Oligvie. Paskutinis Natkiškių parapijos dvasinis vadovas buvo Heinrichas Zippelis, dirbęs 1942–1944 m.

Parapijos steigimo laikotarpiu, 1902 m., Natkiškių bendruomenėje buvo maždaug 3 300 žmonių, iš jų lietuvininkų 2 000 (arba 60,6 %). Parapijiečių skaičius nedaug tepasikeitė ir pokario laikotarpiu: 1921 m. jų užregistruota 3 025, 1926 – 3 026 ir 1936 m. – 3 156.

1944 m. Natkiškių maldos namai buvo sugriauti. Po karo parapija neatsikūrė. Parapijiečiai lankė artimiausią Katyčių bažnyčią.

Parapija atgimė praėjus daugiau kaip 40 metų, Lietuvai atgavus nepriklausomybę. Nedidelė bendruomenė (jos komiteto pirmininkas Augustas Dienas) per metus įsirengė savo maldos namus, kuriuos 1993 m. gegužės 31 d. kartu su kitais dvasininkais pašventino vietinis kunigas L. Fetingis. 1997 m. bendruomenėje buvo 90 žmonių.

## Architektūra

Bažnyčia buvo jubiliejinės serijos, neogotikinė. Vienabokštis netinkuotas statinys, raudonų plytų, pagražintas paaukštintoje galinėje sienoje išdėstytais siaurais langais, stačiakampiais bokšteliais. Sakykla medinė, pakylėta ant aukšto mūro pagrindo. Virš altoriaus kabėjo ornamentais, medžio pjaustymais padailintas kryžius. Sienos dekoruotos, lubos medinės. Bažnyčioje kabėjo trys varpai, buvo grojama Karaliaučiaus „Novak“ firmos vargonais.

## Nuorodos

* Parapijos istorija 
* Pagėgių savivaldybės bažnyčios
Jake Bugg

**Džeikas Bagas** (*Jake Bugg*, g. 1994 m. vasario 28 d., gimtasis vardas **Jake Edwin Charles Kennedy**) – britų muzikantas, dainininkas ir dainų autorius. Karjerą pradėjo 2011 m., kai „BBC“ suteikė galimybę atlikėjui pagroti 2011 m. vykusiame „Glastonbury“ festivalyje. Iškart po to Bugg pasirašė kontraktą su „Mercury Records“ įrašų kompanija. Debiutinis atlikėjo albumas „Jake Bugg“ išleistas 2012 m. spalį ir pasiekė pirmąją vietą Jungtinės Karalystės albumų reitinge. Antrasis albumas, „Shangri La“, išleistas 2013 m. lapkritį. 2024 m. duomenimis, atlikėjas yra išleidęs šešis albumus, iš kurių naujausiasis, „A Modern Day Distraction“, išleistas 2024 m. spalį.

## Diskografija
* *[[Jake Bugg (albumas)|Jake Bugg]]* (2012)
* *Shangri La* (2013)
* *On My One* (2016)
* *Hearts That Strain* (2017)
* *Saturday Night, Sunday Morning* (2021)
* *A Modern Day Distraction* (2024)

## Išnašos

## Nuorodos

* 
*
Coca-Cola Light Plus

**Coca-Cola Light Plus** (dar vadinama **Diet Coke Plus**) buvo dietinės kolos rūšis, sudėtyje turėjusi vitaminų ir mineralų. Šis gėrimas buvo saldintas aspartamo ir acesulfalmo K dirbtinių saldiklių mišiniu.

Gėrimas Jungtinėje Karalystėje buvo išleistas 2007 m. spalio mėn. dviem versijomis, viena versija buvo išleista su vitaminais B3, B12 ir vitaminu C, kita – su antioksidantais, žaliąja arbata ir vitaminu C. Nors „Coca-Cola Light Plus“ antioksidantai yra ženklinti kaip neturintys cukraus, iš tikrųjų turi 0,1 g cukraus 100 ml žaliosios arbatos milteliuose.

Suomijoje gėrimas buvo išleistas 2009 m. Brazilijoje pasirodė 2010 m. sausio mėn.

## Išnašos

## Nuorodos
* Diet Coke Plus
The 2nd Law

**The 2nd Law** – šeštasis studijinis britų alternatyviojo roko grupės „Muse“ albumas, išleistas 2012 m. rugsėjo 28 d. Pirmasis albumo singlas „Survival“ buvo išrinktas oficialia 2012 m. vasaros olimpinių žaidynių daina, o singlas „Madness“ pasiekė pirmąją vietą JAV „Billboard Alternative Songs“ reitinge ir ten išbuvo rekordinį laiką – devyniolika savaičių.

„The 2nd Law“ susilaukė teigiamų kritikų įvertinimų. Albumas debiutavo antrojoje JAV „Billboard 200“ ir pirmojoje Jungtinės Karalystės albumų reitingų vietose, tapdamas ketvirtuoju grupės albumu, pasiekusiu pirmąją vietą. Vien Europoje yra parduota virš milijono albumo kopijų.

2013 m. „Grammy“ apdovanojimuose albumas buvo nominuotas geriausio roko albumo nominacijoje, o daina „Madness“ – geriausios roko dainos. Singlas „Panic Station“ taip pat buvo nominuotas geriausio roko dainos nominacijoje 2014 m. apdovanojimuose.

## Dainų sąrašas

## Išnašos
Jake Bugg (albumas)

**Jake Bugg** – debiutinis britų atlikėjo Jake Bugg albumas, išleistas 2012 m. spalio 15 d. Albumas buvo gerai sutiktas kritikų ir debiutavo pirmojoje vietoje Jungtinės Karalystės albumų reitinge. 2013 m. albumas nominuotas „Mercury Prize“ apdovanojimui.

## Dainų sąrašas

## Išnašos
Viktoras Amadėjus I

**Viktoras Amadėjus I** (; 1587 m. gegužės 8 d., Turinas – 1637 m. spalio 7 d., Verčelis) – Savojos hercogas nuo 1630 metų, taip pat nominalus Kipro ir Jeruzalės karalius.

## Biografija

Karolio Emanuilo I ir Katerinos Mikaelos Austrės sūnus. Vaikystėje daug laiko praleisdavo Ispanijos rūmuose, Madride. Po vyresnio brolio Pilypo Emanuelio mirties tapo hercogystės paveldėtoju.

Su savo motinos sesers, Izabelės Klaros Euchenijos, Nyderlandų vicekaralienės mirtimi 1633 metais, Margaritos Savojietės brolis Viktoras Amadėjus I tapo savo senelės pagal motiną – Izabelės Valua, Prancūzijos karalių Karolio IX ir Henriko III sesers, teisių paveldėtoju.

## Valdymas
Viktoras Amadėjus hercogu tapo 1630 metais. Jo tėvo politika iššaukė didelį nestabilumą santykiuose su Prancūzija ir Ispanija. Jis dalyvavo kare dėl Mantyjos ir Monferato paveldėjimo. Kada 1631 metais buvo sudaryta Keraskso taika, hercogystė nuo Monferato gavo piniginę kompensaciją, Turino ir Albos miestus, taip pat Pinerolą, kuris, pagal slapto susitarimo punktą, buvo atiduotas Prancūzijai.

Vėliau, vadovaujant kardinolui Rišeljė, hercogas pabandė sudaryti antiispanišką lygą Italijoje. 1637 metais jis sutriuškino ispanų armiją Mombaldono mūšyje. Tų pačių metų rugsėjo 25 d. Viktoras Amadėjus po pietų pas Kreko hercogą susirgo. Jis mirė spalio 7 d. kelyje į Turiną.

## Šeima
Po santykių su Ispanija pablogėjimo, hercogas vedė Prancūzijos princesę Kristiną Mariją (1606–1663), Prancūzijos karaliaus Henriko IV dukterį. Toje santuokoje gimė:
* Liudvikas Amadėjus (1622–1628);
* Luiza Kristina (1629–1692), savo dėdės Moriso Savojiečio žmona;
* Francas Giacintas (1632–1638), Savojos hercogas;
* Karolis Emanuelis II (1634–1675), Savojos hercogas;
* Margarita Violanta (1635–1663), Parmos hercogo Ranučo II Farneze žmona;
* Henrietė Adelaida (1636–1676), Bavarijos kurfiursto Ferdinando Marijos žmona;
* Kotryna Beatrisė (1636–1637).

Po vyro mirties Kristina ėmėsi regentystės prie sūnaus Franco Giacinto, o vėliau Karolio Emanuelio II.

## Nuorodos

* Hercogo Viktoro Savojiečio biografija
Voločajevka I

**Voločajevka I** () – kaimas Rusijoje, Žydų autonominėje srityje, 45 km į vakarus nuo Chabarovsko, 54 km į rytus nuo rajono centro Smidovičiaus, Tunguskos slėnyje. Geležinkelio stotis prie Transsibiro geležinkelio, praeina „Amūro“ plentas. Už 9 km nuo Voločajevkos yra paminklas (seniau buvo ir muziejus), skirtas paminėti 1922 m. čia vykusias Voločajevkos kautynes, kuriose Raudonoji armija pralaužė Tolimųjų Rytų respublikos gynybines linijas.

## Istorija

Gyvenvietė įkurta 1908 m. atvykėlių iš Kubanės ir pavadinta naujakurių vadovo Makaro Voločajevo garbei. 1935 m. įkurta geležinkelio stotis.

## Šaltiniai
Antanas Albertas Radvila

Kunigaikštis **Antanas Albertas Vihelmas Radvila** (, , trumpiau **Antanas Albertas Radvila**; 1885 m. spalio 30 d., Berlynas – 1935 m. gruodžio 18 d. , Varšuva) – Lenkijos politikas iš Radvilų giminės, XVI-tas, priešpaskutinis Nevyžiaus ordinatas.

## Biografija

1906 metais baigė Pažų korpusą, Sankt Peterburge. 1914 metais, po tėvo mirties, gavo valdyti, paveldimai, Nesvyžiaus ir Kleckoпо ordinacijas. Finansavo Rusijos armijos lenkų karinių dalinių organizaciją.

Po Baltarusijos Liaudies respublikos paskelbimo, 1918 metų lapkritį, važiavo kartu su Romanu Skirmuntu į Berlyną ir Šveicariją dėl diplomatinės paramos suteikimo. 1919 metų vasarį-spalį – 12-to lenkų ulono pulko pavėliavininkas. Nuo 1922 metų finansavo Vilniaus laikraštį „Słowo“ (liet. *Žodis*), kuriame buvo publikuojama medžiaga apie istoriją ir dabartinę Nesvyžiaus situaciją.

Daug padarė dėl kultūros ir švietimo plėtros savo šeimos valdose. B. Tavroginskiui padedant sutvarkė Radvilų archyvą ir kitas šeimos kolekcijas. 1930 metais, nujausdamas ateinant sovietų valdžiai, viską, kas labiausiai vertinga, išvežė į Varšuvą.

Mirė 1935 m. gruodžio 18 d. Varšuvoje, palaidotas Nesvyžiuje. Jo duktė, kunigaikštytė Elžbieta Radvilaitė ne kartą lankėsi su vaikais ir anūkais Nesvyžiaus pilyje.

## Literatūra
* *Шышыгіна-Патоцкая К.* Нясвіж і Радзівілы XX ст. – Спадчына. 1995. № 1.

## Nuorodos
* Albrecht Antoni Wilhelm ks. Radziwiłł na Nieświeżu h. Trąby
*
Coexist

**Coexist** – antrasis studijinis britų indie pop grupės „The xx“ albumas, išleistas 2012 m. rugsėjo 5 d. Albumas susilaukė daugiausiai teigiamų kritikų įvertinimų ir buvo įtrauktas į ne vieną geriausių 2012 m. albumų sąrašą. „Coexist“ debiutavo pirmojoje vietoje Jungtinėje Karalystėje, tapdamas pirmuoju grupės įrašu, pasiekusiu šią viršūnę,, taip pat penktojoje JAV „Billboard 200“ reitingo vietoje.

## Dainų sąrašas
Visus žodžius parašė Romy Madley Croft ir Oliver Sim, išskyrus, kur išskirta. Visą muziką parašė Croft, Sim ir Jamie Smith.

## Išnašos
Dentino hiperjautrumas

**Dentino hiperjautrumas** (trumpinamas **DH**, arba **DHS**,) – aštrus ir trumpas dantų skausmas, kuris kyla dėl per didelio dentino paviršių stimuliavimo, dažniausiai temperatūra, garais, lietimu, osmotiškai, chemiškai arba elektra. Toks skausmas nebūdingas kitoms dantų ligoms.

## Simptomai

Skausmas būna aštrus ir staigus, atsirandantis dėl išorinio dirgiklio. Dažniausias dirgiklis būna šaltis, 75 % žmonių, kuriems būdingas hiperjautrumas, teigia patiriantys skausmą dėl šalčio. Kiti dirgikliai taip pat sukelia skausmą:
* Terminiai – karšti ir šalti gėrimai ir maistas, šaltas oras, aušinimo vandens srovė iš dantų instrumento.
* Elektriniai – elektriniai pulpos testeriai.
* Mechaniniai – taktiliniai – dantų zondas atliekant dantų apžiūrą, periodinis šaknies lyginimas, dantų valymas.
* Osmotiniai – hipertoniniai tirpalai, tokie kaip cukrūs.
* Garavimas – oro gūsis iš dantų instrumento.
* Cheminiai – rūgštys, pavyzdžiui, dietinės, skrandžio.

## Išnašos
The Vaccines

**The Vaccines** – britų indie rock grupė, susikūrusi Londone 2010 m. Grupė išgarsėjo daug koncertuojant visame pasaulyje, ypač apšildant įžymias grupes kaip „The Rolling Stones“, „Arcade Fire“, „Arctic Monkeys“, „Red Hot Chili Peppers“ bei daugybę kitų. Pirmasis grupės albumas „What Did You Expect from the Vaccines?“ išleistas 2011 m. kovą ir tapo geriausiai parduodamu tų metų debiutiniu albumu Jungtinėje Karalystėje. 2024 m. duomenimis, grupė yra išleidusi šešis studijinius albumus, iš kurių naujausiasis, „Pick-Up Full of Pink Carnations“, išleistas 2024 m. sausį.

## Grupės nariai
**Dabartiniai nariai**
* Justin Hayward-Young – vokalas, gitara (2010-dabar)
* Árni Árnason – bosinė gitara, pritariamasis vokalas (2010-dabar)
* Timothy Lanham – klavišiniai, gitara, perkusija, pritariamasis vokalas (2017–dabar)
* Yoann Intonti – būgnai, perkusija (2017–dabar)

**Buvę nariai**
* Pete Robertson – būgnai, perkusija, pritariamasis vokalas (2010–2016)
* Freddie Cowan – gitara, pritariamasis vokalas (2010–2023)

## Diskografija
* *What Did You Expect from The Vaccines?* (2011)
* *[[Come of Age]]* (2012)
* *English Graffiti* (2015)
* *Combat Sports* (2018)
* *Back in Love City* (2021)
* *Pick-Up Full of Pink Carnations* (2023)

## Išnašos

## Nuorodos
* 
*
Come of Age

**Come of Age** (kitur vadinamas **The Vaccines Come of Age**) – antrasis studijinis britų indie rock grupės „The Vaccines“ albumas, išleistas 2012 m. rugsėjo 3 d. Albumas sulaukė daugiausia teigiamų kritikų įvertinimų ir debiutavo pirmoje vietojoje Jungtinės Karalystės albumų reitinge, tapdamas pirmuoju grupės įrašu, pasiekusiu šią viršūnę.

## Dainų sąrašas
Visus žodžius parašė Justin Hayward-Young, visą muziką parašė „The Vaccines“.

## Išnašos
Rita Ora

**Rita Sahatçiu Ora** *(gimtasis vardas *'Rita Sahatçiu*', g. [[1990]] m. [[lapkričio 26]] d.)* – albanų kilmės britų atlikėja ir aktorė, gimusi Jugoslavijoje. Savo karjerą pradėjo 2007 m., grodama įvairiuose muzikiniuose renginiuose Londone. 2009 m. dalyvavo Eurovizijos dainų konkurso atrankoje, tačiau neilgai trukus pasitraukė iš konkurso. Tai suteikė jai populiarumo ir tų pačių metų gruodžio mėnesį ji pasirašė kontraktą su Jay-Z įrašų kompanija „Roc Nation“.

Debiutinis altikėjos albumas „Ora“ išleistas 2012 m. rugpjūtį ir debiutavo pirmoje Jungtinės Karalystės albumų reitingo vietoje. 2023 m. duomenimis, atlikėja yra išleidusi tris studijinius albumus, iš kurių naujausiasis, „You & I“, išleistas 2023 m. liepą.

## Diskografija
* *[[Ora]]* (2012)
* *Phoenix* (2018)
* *You & I* (2023)

## Išnašos

## Nuorodos
* 
*
Volchovas (miestas)

**Volchovas** () – miestas Rusijoje, Leningrado srityje, 141 km į rytus nuo Sankt Peterburgo, prie Volchovo upės žemupio. Rajono centras. Geležinkelių mazgas, yra 4 stotys (linijos į Sankt Peterburgą, Kirišus, Podporožę, Tichviną), plentai į Kirišus, Naująją Ladogą. Veikia Volchovo hidroelektrinė. Aliuminio, chemijos, naftos chemijos, siuvimo, maisto (duonos, mėsos, žuvies, alkoholio) pramonė. Už 6 km nuo Volchovo yra pirmoji Rusios sostinė Senoji Ladoga.

## Istorija

Seniau dabartinio miesto vietoje buvo kaimas Volchovo pakrantėje. 1904 m. Sankt Peterburgo - Vologdos geležinkelio linijoje pastatyta ***Zvankos*** (*Званка*) geležinkelio stotelė. Dabartinė gyvenvietė įkurta 1918 m., pradėjus statyti užtvanką ir Volchovo elektrinę. 1925 m. tapo miesto tipo gyvenviete, 1929 m. čia pastatyta pirma Rusijoje aliuminio gamykla. 1933 m. Zvankos gyvenvietė išplėsta, jai suteiktas miesto statusas. 1933–1940 m. vadinosi ***Volchovstrojumi*** (*Волховстрой*), o vėliau – Volchovu.


Волховская ГЭС 2012-09-09-2.jpg|Hidroelektrinė
Волховстрой-1. Вокзал.JPG|I geležinkelio stotis
Ильинская церковь в Плеханове, г. Волхов, Ленинградская обл.JPG|Cerkvė
Волховский ДК.jpg|Kultūros namai


## Šaltiniai
Ora

**Ora** – debiutinis studijinis jugoslavų kilmės britų atlikėjos Rita Ora albumas, išleistas 2010 m. rugpjūčio 27 d. Albume dainas kartu atlieka J. Cole, will.i.am ir Tinie Tempah. Nepaisant to, jog albumas susilaukė nelabai gerų kritikų įvertinimų, jis debiutavo pirmojoje Jungtinės Karalystės albumų reitingo vietoje, o singlai „How We Do (Party)“ ir „R.I.P“ pasiekė pirmąsias vietas „UK Singles Chart“ singlų reitinge.

2013 m. duomenimis, Jungtinėje Karalystėje buvo parduota virš 300 tūkstančių albumo kopijų ir albumas tapęs platininiu.

## Dainų sąrašas

## Išnašos
Volčanskas

**Volčanskas** () – miestas Rusijoje, Sverdlovsko srityje, 452 km į šiaurę nuo Jekaterinburgo, maždaug pusiaukelėje (25 km) tarp Karpinsko ir Severouralasko, rytinėse Uralo pašlaitėse, prie Volčankos upelio. Geležinkelio stotis (Lesnaja Volčanka) prie Serovo–Severouralsko atšakos. Veikia tramvajus. Kasamos rusvosios anglys. Mechanikos, medienos apdirbimo pramonė.

## Istorija
Nuo XVIII-XIX a. dabartinio Volčansko vietoje buvo gyvenvietė, iš pradžių vadinta Valčia arba Volčia, vėliau Lesnaja Volčanka, pagal čia tekantį ir rytuose į Sosvą įtekantį upeliuką Volčanką.

Gyvenvietė (Volčanka) pradėjo kurtis ~1850 m. Nuo 1902 m. pradėta anglių kasyba. 1956 m. suteiktas miesto statusas ir Volčansko pavadinimas. Vėliau anglių kasybos apimtys ir gyventojų skaičius sumažėjo.

## Šaltiniai
Piterboro katedra

**Piterboro Šv. Petro, Šv. Povilo ir Šv. Andriaus katedra** () – anglikonų bažnyčia Piterbore, Jungtinėje Karalystėje. Vienas svarbiausių XII a. Anglijos statinių.

Katedroje palaidotos karalienės Katerina Aragonietė ir Marija Stiuart.

## Šaltiniai
Talk That Talk

**Talk That Talk** – šeštasis studijinis Barbadoso kilmės atlikėjos Rihanna albumas, išleistas 2011 m. lapkričio 18 d. Albumas sulaukė daugiausia teigiamų kritikų įvertinimų ir debiutavo trečiojoje JAV „Billboard 200“ ir pirmojoje Jungtinės Karalystės albumų reitingų vietose, o singlas „We Found Love“ sulaukė didelio pasisekimo visame pasaulyje, užimdamas reitingų viršūnes daugelyje šalių. 2013 m. kovo mėnesio duomenimis, visame pasaulyje buvo parduota daugiau kaip 5,5 milijono „Talk That Talk“ kopijų.

2012 m. „Grammy“ apdovanojimuose daina „What's My Name?“ nominuota geriausio bendro repo atlikimo kategorijoje. Sekančiais metais, daina „Talk That Talk“ taip pat susilaukė tos pačios nominacijos, taip pat daina „Where Have You Been“ nominuota geriausio solinio pop atlikimo nominacijoje, o „We Found Love“ – geriausio trumpametražio vaizdo klipo.

## Dainų sąrašas

## Išnašos
Ocelotinė katė

**Ocelotinė katė** () – trumpaplaukių kačių veislė. Pavadinimą gavo nuo Pietų Amerikos laukinės katės oceloto, kurios dėmėtas kailis panašus į šios veislės kačių.

## Istorija

Veislė atsirado 1964 m., atsitiktinai susiporavus Siamo katinui su šokolado spalvos žymėmis ir katytei, kurios protėviai buvo Siamo ir Abisinijos katės. Vieno kačiuko kailis buvo dailiai dėmėtas.

Kačiuko savininkė veislę išvedė padedama kitų kačių augintojų. 1987 m. šią veislę pripažino daugelis Amerikos kačių augintojų draugijų.

## Charakteris

Tai judrios, žaismingos ir protingos katės. Labai mėgsta draugiją, dėmesį, negali pakęsti ilgalaikės vienatvės. Gerai sutaria su kitomis katėmis. Jei iš mažens neturi nemalonių atsitikimų su šunimis, draugauja ir jais.

## Fizinės savybės

Ocelotinė katė yra raumeninga, didelė, grakšti. Suaugusi sveria 5–7 kilogramus. Kojos ilgos, letenos ovalios. Uodega ilga ir smaili.

Galva pusiau pleištiška. Akys migdolo pavidalo, toli viena nuo kitos, dažniausiai žalios arba gintarinės. Ausys plačios prie pagrindo. Kailis glotnus, švelnus, su dėmelėmis.

Būna įvairių spalvų: juodos, šokolado, cinamono, melsvos, alyvų ir stirnos kailio su dėmėmis. Gali turėti sidabraspalvį poplaukį.

Kailio dėmės nesusiliejusios, pakankamai ryškios.

## Šaltiniai

* Esther J.J. Verhoef-Verhallen. *Kačių enciklopedija*, vert. Danguolė Žalytė. Vilnius: Aktėja, 2002.
Fanta

**Fanta** – gazuotas gaivusis gėrimas gaminamas The Coca-Cola Company. Gėrimas pradėtas gaminti nuo 1940 m., ir yra antras pagal senumą The Coca-Cola Company gaminamas gėrimas. Gėrimo pavadinimas yra kilęs iš žodžio fantastika ().

## Šaltiniai
* Fanta istorija 

## Nuorodos
* Fanta gėrimo rūšys 
* Fanta aprašymas
László Moholy-Nagy

**Laslas Mohojus-Nadis** (, 1895−1946 m.) – XX a. vengrų tapytojas-abstrakcionistas, skulptorius, tipografikas, dizaineris, fotografas, kino kūrėjas, meno teoretikas ir dėstytojas. Viena svarbiausių Bauhaus asmenybių ir į technologijas orientuotų XX a. menininkų.
 
## Biografija

Laslas Mohojus-Nadis gimė 1895 m. liepos 20 d. Bačboršodo kaime Vengrijoje (tuomet Austrijos-Vengrijos imperija). 1913 m. pradėjo studijuoti teisės mokslus Budapešto universitete, 1914 m. prasidėjus Pirmajam pasauliniui karui buvo pašauktas į armiją, tarnavo artilerijos karininku. Svajojo tapti poetu, buvo sužeistas 1916 m. Italijos fronte ir leisdamas laiką ligoninėse pradėje piešti scenas iš karo gyvenimo atvirutėms. 1917 m. Segede kartu su kitais įsteigė menininkų grupę MA ir pradėjo leisti literatūrinį žurnalą „*Jelenkor*“. 1919 m. L. Mohojus-Nadis baigė teisės mokslus ir persikėlė į Vieną. 1920 m. persikėlė į Berlyną, pradėjo eksperimentuoti su fotogramomis ir dadaistiniais koliažais.

Po 1920 m. L. Mohojus-Nadis bendradarbiavo periodinėje spaudoje, 1921 m. sutiko El Lisickį ir apsilankė Paryžiuje. Pradėjo tapyti abstrakcionistinius paveikslus, įtakotas El Lisickio ir K. Malevičiaus. 1921 m. vedė vokietę Luciją Šulc, pasirašė ties Elementinio meno manifestu, publikuotu olandų žurnale „De Stijl“ (Stilius). 1922 m. įvyko pirmoji L. Mohojaus-Nadžio personalinė paroda *Der Sturm* (Audra) galerijoje Berlyne. Menininkas reikšmingai prisidėjo prie konstruktyvizmo meno srovės formavimosi. 1923 m. pradėjo dėstyti Bauhaus mokykloje Veimare, vadovavo metalo gaminių dirbtuvėms ir paruošiamajam kursui. Kartu su Valteriu Gropijumi ruošė 14 *Bauhausbücher* leidinių seriją. 1925 m. L. Mohojus-Nadis kartu su Bauhaus mokykla persikėlė į Desau, kur mokė iki 1928 m., kai grįžo į Berlyną, užsiėmė scenos dekoracijų kūrimu ir kinu, dirbo tipografikos srityje. 

1932 m. L. Mohojus-Nadis prisijungė prie Paryžiaus *Abstraction-Creation* dailininkų grupės ir vedė antrą kartą, aktorę Sibylle Pietzsch. 1934 m. L. Mohojus-Nadis persikėlė į Amsterdamą, kur įvyko jo retrospektyvinė paroda Miesto muziejuje. 1935 m. menininkas persikėlė į Londoną, dėl didėjančios nacizmo grėsmės. Londone L. Mohojus-Nadis dirbo dizaineriu ir ties kino filmais, buvo susijęs su Naumu Gabo, Barbara Hepvort ir Henriu Muru. 1937 m. menininkas išvyko į JAV, kur buvo paskirtas Čikagos Bauhaus mokyklos direktoriumi. Mokykla dėl finansinių problemų užsidarė neišgyvavusi nei metų. 1938 m. L. Mohojus-Nadis Čikagoje atidarė savo mokyklą, 1940 m. pradėjo vesti vasaros kursus Ilinojaus kaimo vietovėse.  1941 m. L. Mohojus-Nadis prisijungė prie Amerikos abstrakcionistų grupės, 1944 m. priėmė JAV pilietybę. Laslas Mohojus-Nadis mirė 1946 m. lapkričio 24 d. Čikagoje.  Po mirties 1947 m. išleista jo knyga „Judėjimo vizija“ (*Vision in Motion*).

## Publikacijos
* *Malerei, Fotographie, Film*, 1925 m.
* *Vom Materiel zur Architektur*, 1929 m.
* *Vision in Motion*, 1947 m. 

## Kūrinių galerijos

* Laslo Mohojaus-Nadžio fondas 
* Niujorko šiuolaikinio meno muziejus
* Gugenheimo muziejus 
* J. Paul Getty muziejus
* wikiart.org

## Išnašos

## Nuorodos
* bauhaus-online.de 
* moholy-nagy.org
Contrast

**Contrast** – debiutinis britų atlikėjo Conor Maynard albumas, išleistas 2012 m. liepos 30 d. Albume kartu dainas atlieka tokie atlikėjai, kaip Ne-Yo, Pharrell Williams, Rita Ora ir kiti. Pirmasis albumo singlas „Can’t Say No“ pasiekė antrąją vietą Jungtinės Karalystės „UK Singles Chart“ singlų reitinge.

„Contrast“ susilaukė daugiausia teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje.

## Dainų sąrašas

## Išnašos
Užsieniečių registracijos centras

**Užsieniečių registracijos centras** – nelegaliai Lietuvos sieną kirtusių imigrantų apgyvendinimo vieta.

Migracijos departamento ar teismo sprendimu, apskaičiuoja ir laikinai apgyvendina užsieniečius, tiria jų tapatybes ir atvykimo į Lietuvą aplinkybes ir organizuoja grąžinimą į kilmės šalis.

## Istorija
1997 m. centras įkurtas Pabradėje, prie kelio , Pasienio policijos departamento prie VRM Greito reagavimo bataliono dislokacijos vietoje.  kaip **Užsieniečių registracijos centras prie [[Lietuvos Respublikos vidaus reikalų ministerija|VRM]]**. Vėliau buvo pavaldus Policijos departamentui prie VRM. 2000 m. centras tapo pavaldus Pasienio policijos departamentui prie VRM. 2016 m. centras prijungtas prie VSAT.

2017–2019 m. centro pastatai rekonstruoti. 2021 m. atlikta papildoma rekonstrukcija.

## Viršininkai
* 1999–2001 m. Algimantas Varnelis
* 2001–2012 m. Robertas Petraitis
* 2012–2016 m. Remigijus Volikas
* Nuo 2016 m. Aleksandras Kislovas

## Šaltiniai
Conor Maynard

**Conor Paul Maynard** *(g. [[1992 m.|1992]] m. [[lapkričio 21]] d.)* – britų dainininkas ir dainų autorius. Savo karjerą pradėjo 2008 m., įkeldamas į „YouTube“ keletą savo atliekamų koverių. Neilgai trukus jį pastebėjo JAV atlikėjas Ne-Yo ir tapo Maynard mokytoju. Atlikėjas išgarsėjo 2012 m. laimėjęs MTV „Brand New for 2012“ apdovanojimą. Tais pačiais metais išleistas debiutinis jo albumas „Contrast“, pasiekęs pirmąją vietą Jungtinės Karalystės albumų reitinge. 2023 m. duomenimis, atlikėjas yra išleidęs du studijinius albumus, iš kurių naujausiasis, „Covers“, išleistas 2016 m. rugpjūtį.

## Diskografija
* *[[Contrast]]* (2012)
* *Covers* (2016)

## Išnašos

## Nuorodos
* 
*
Ossip Zadkine

**Osipas Cadkinas** (, 1890 m. liepos 14 d. – 1967 m. lapkričio 25 d. ) – iš Baltarusijos žydų kilęs XX a. Prancūzijos avangardinis skulptorius ir tapytojas.

## Biografija
Osipas Cadkinas gimė 1890 m. liepos 14 d. Vitebske žydų šeimoje, tuometinėje Rusijos imperijoje (dabar Baltarusija). Jo tėvas Efimas buvo klasikinių kalbų profesorius ir 1905 m. išsiuntė Osipą pas gimines į Angliją išmokti „anglų kalbos ir gerų manierų“. 1909 m. O. Cadkinas atvyko į Paryžių, kur trumpai mokėsi Aukštojoje dailės mokykloje. Greitu laiku susidraugavo su vietos iškiliais avangardiniais menininkais, tarp kurių Gijomas Apolineras, Pablas Pikasas, Aleksandras Archipenka, Konstantinas Brankušis, Žakas Lipšicas. O. Cadkinas aukštai vertino O. Rodeno realistinę skulptūrą, tačiau apie 1917 m. jo kūrybos stilius tapo labiausiai įtakotas kubizmo. Skirtingai nuo intelektualių P. Pikaso ir Ž. Brako kūrinių, O. Cadkinas kubistines formas naudojo išreikšti dramatiškumui ir ekspresyvumui.

1915 m. O. Cadkinas įstojo į Prancūzijos armiją, dalyvavo Pirmajame pasauliniame kare ir buvo apnuodytas fronte. 1921 m. O. Cadkinas priėmė Prancūzijos pilietybę. Tarpukariu dirbo Paryžiuje ir pasitraukė nuo vokiečių okupacijos Antrojo pasaulinio karo metu į JAV, kur Niujorke dėstė Studentų meno lygoje. 1944 m. O. Cadkinas grįžo į Paryžių. Jo kūryba buvo labiau būdingas melodramatiškumas, tačiau 1953 m. Roterdamo miestui sukurta skulptūra „Sunaikintas miestas“ (arba „Sugriautas miestas“) pasižymėjo figūros galingumu. Ši skulptūra buvo įkvėpta po karo matytų sugriauto Roterdamo vaizdų ir plačiai išgarsino skulptorių. Vėliau O. Cadkinas nestokojo viešų užsakymų. Jo skulptūrų yra Amsterdame, Jeruzalėje ir kitur. 1950 m. jis buvo apdovanotas Didžiuoju prizu už skulptūrą Venecijos bienalėje ir 1960 m. − Didžiuoju prizu iš Paryžiaus miesto. Osipas Cadkinas mirė 1967 m. lapkričio 25 d. Paryžiuje. Palaidotas Monparnaso kapinėse. O. Cadkino ateljė Paryžiuje įsteigtas jo vardo muziejus. Menininkas gyvenimo metu užsiėmė fotografija, yra sukūręs gobelenų.

## Viešų skulptūrų pavyzdžiai

Vaizdas:Feniks van Zadkine.JPG| „Feniksas“, Arnhemas
Vaizdas:Rotterdam zadkine monument.jpg| „Sunaikintas miestas“, 1953 m., Roterdamas
Vaizdas:P1040677Beeld Vincent en Theo van Gogh.JPG| Vincentas ir Teo van Gogai, Zundertas
Vaizdas:Marl Zadkine 02.JPG| „Orfėjas“, Marlas


## Kūrinių galerijos

* wikiart.org
* O. Cadkino muziejus 
* artnet.com

## Šaltiniai
* *The Oxford Dictionary of Art and Artists.* Oxford University Press, − 2009, p. 691
* Encyclopaedia Britannica

## Nuorodos
* O. Cadkino vardo muziejus 
* O. Cadkino kūrybos centras
Katyčių evangelikų liuteronų bažnyčia

**Katyčių evangelikų liuteronų bažnyčia** – veikiantys evangelikų liuteronų maldos namai Katyčiuose, Šilutės rajone. Bažnyčia stovi miestelio centre, prie Turgaus aikštės. Šventoriuje išlikę senųjų palaidojimų, šalia yra Katyčių evangelikų liuteronų trečiosios kapinės.

Katyčių bažnyčia yra viena seniausių Klaipėdos krašte. 1996 m. įtraukta į Kultūros paveldo registrą (unikalus kodas ).

## Istorija

Parapija Katyčiuose įkurta 1558 m. Po 10 metų pastatyta pirmoji bažnyčia. Po maro ištuštėjusiose apylinkėse apsigyveno nemažai vokiečių tautybės žmonių, pamaldos buvo laikomos vokiečių ir lietuvių kalbomis. 1809 m. bažnyčią netikėtai aplankė Prūsijos karalienė Luizė. Bendraudama su parapijiečiais ji pažadėjo ir vėliau dovanojo 600 kg sveriantį varpą.

Katyčių bažnyčia iš lauko akmenų ir plytų, bet mediniu bokštu pastatyta 1734 m., šalia senųjų kapinių. 1801 m. praūžus stipriam viesului nulaužtas bažnyčios bokštas. 1894 m. Katyčių bažnyčia dar kartą iš pagrindų pertvarkyta, remontuota, įgijo stačiakampę formą. Mediniame bokšte kabėjo trys varpai, iš kurių vienas buvo dovanotas karalienės Luizės.

Per Antrąjį pasaulinį karą bažnyčia nenukentėjo, tačiau daugiausia nuostolių patyrė sovietmečiu. 1955 m. valdžia bažnyčią nacionalizavo. Nutarus čia įrengti kino salę, prireikė pertvarkyti interjerą – išgriauti altorių, sakyklą, panaikinti religinę atributiką. Buvo nugriauta varpinė, dingo varpai, užverstos po grindimis buvusios kriptos. Į įrengtąjį „kultūros židinį“ katytiškiai atsisakė eiti. Nepasiekusi tikslų, valdžia bažnyčią 1958 m. grąžino tikintiesiems. Pamažu evangelikų liuteronų bendruomenė bažnyčią atstatinėjo.

1991 m. Katyčių evangelikų liuteronų bendruomenė atgimė iš naujo. Netrukus prasidėjo ir bažnyčios remontas. Po 1992–1994 m. restauracijos vėl atstatyta varpinė, įkeltas varpas. 2008 m. pakeistos medinės stogo konstrukcijos, vokiškomis čerpėmis iš naujo uždengtas stogas. Iš Vokietijos buvo atvežti vargonai, kuriuos sustatė meistras Jorg Nass.

## Architektūra

Bažnyčia sumūryta iš akmens ir plytų, asimetrinė, halinė vienanavė, vienbokštė. Statinys stačiakampio plano. Rytinėje pusėje pristatyta zakristija, o šiaurėje – prieangis. Statinio išorė lakoniškų formų – sienas skaido tik cokolio bei frizų traukos ir stačiakampiai langai. Pagrindinį fasadą užbaigia trapecinis frontonas, kuriame simetriškai išdėstyti nedideli langeliai ir kvadratinio plano bokštelis. Fasado centre yra stačiakampės durys. Šoniniuose fasaduose ypač ryškus, aukštesnis už sienas stogas.

## Galerija

Katyčiai, liuteronų bažnyčia.jpeg|Bažnyčia prieškaryje
Katyčiai, liuteronų bažnyčia, kaminas.JPG|Prie sienos – dūmtraukis (bažnyčioje veikia senoji krosnelė)
Katyčiai, liuteronų bažnyčia, vargonai.JPG|Vargonai
Katyčiai, liuteronų bažnyčia, kryžius.JPG|Smailė su kryžiumi


## Šaltiniai

## Nuorodos

* MLE. Katyčių parapija
* Katyčių parapijos istorija 
* Architektūros objektai. Katyčių evangelikų liuteronų bažnyčia 
* Šilutės krašto lankomi objektai 
* Katyčių liuteronų bažnyčia, nuotraukos (''miestai,net'')
* Katyčių liuteronų parapija
Šimtalapis

**Šimtalapis** – tradicinis totoriškas kepinys, dažnai ruošiamas įvairioms tradicinėms šventėms. Šimtalapiui paruošti naudojama sluoksniuota mielinė tešla. Ruošiama įvairiais būdais, tačiau paprastai tešlai pagaminti naudojami miltai, mielės, sviestas, cukrus, pienas, kiaušiniai, aguonos, razinos ir kt.

Šimtalapis – Alytaus regiono kulinarinis paveldas.

## Paruošimas
Iš pradžių paruošiamos mielės – jos užberiamos cukrumi ir užpilamos šaukštu šilto pieno. Po to suplakami kiaušiniai su pienu, suberiami miltai ir pakilusios mielės. Vėliau tešla kildinama apie valandą.

Tešla ištampoma lakštais, kurie gausiai apipilami sviestu (jo turi užtekti visiems 5 lakštams) ir apibarstomi cukrumi (paruošto kiekio taip pat turi užtekti visiems lapams), razinomis, tolygiai paskirstomos nuplikytos ir sumaltos aguonos. Lakštai sudedami vienas ant kito, užlenkiami kampai, susukami pasagos formos ir pašaunami į įkaitintą orkaitę. Kepami pusantros valandos.

Karštas šimtalapis apibarstomas cukraus pudra.

## Šaltiniai
Josef Albers

**Jozefas** (arba **Džozefas**) **Albersas** (, 1888–1976 m.) – XX a. Vokietijos ir JAV tapytojas, grafikas, dizaineris. Bauhaus dėstytojas, meno teoretikas.
## Biografija

Jozefas Albersas gimė 1888 m. kovo 19 d. Botrope Vokietijoje (Rūras). 1905−1908 m. jis mokėsi Biurene ir tapo mokytoju. Dėstė Vestfalijos vietovių pradinėse mokyklose iki 1913 m. Po to lankė užsiėmimus Karališkojoje dailės mokykloje Berlyne ir 1915 m. buvo atestuotas dailės mokytoju. Vėliau J. Albersas mokėsi meno Esene ir Miunchene. 1920 m. pradėjo mokytis Bauhaus mokykloje Veimare. Būdamas 32 metų amžiaus jis buvo vyriausias studentas. J. Albersas daugiausiai dirbo su tapyba ant stiklo, taip pat užsiėmė baldų kūrimu, tipografika ir metalo dirbiniais. 1923 m. jis tapo L. Mohojaus-Nadžio asistentu ir buvo jo paveiktas − J. Alberso tapyba ant stiklo pasikeitė, tapo labiau industrializuotų formų. 1925 m. J. Albersas tapo Bauhaus profesoriumi mokyklai persikėlus į Desau. Tais pačiais metais vedė tekstilininkę Anni Fleischmann.

1933 m. nacistams uždarius Bauhaus, J. Albersas emigravo į JAV ir tais pačiais metais pradėjo vadovauti naujai įkurtam Black Mountain koledžui Š. Karolinoje, kuriame dėstė iki 1949 m. Amerikoje Alberso vardas buvo anglizuotas į Džozefo. 1935 m. Dž. Albersas atliko pirmą iš daugelio kelionių į Meksiką, 1936 m. įvyko pirmoji jo personalinė paroda J. B. Neumann Naujojo meno ratelyje Niujorke. 1939 m. Dž. Albersas priėmė JAV pilietybę, 1949 m. pradėjo savo pagarsėjusią „Pagarbos kvadratui“ tapinių seriją. Menininkas daug dėstė įvairiose JAV meno mokyklose ir universitetuose, 1950−1958 m. vadovavo dizaino skyriui Jeilio universitete. 

Dž. Albersas užsiėmė daugiapusiška menininko veikla: tapė paveikslus, kūrė sieninę tapybą, grafikos kūrinius, rašė poeziją, esė ir knygas apie meną. Jo šviečiamoji veikla reikšmingai prisidėjo prie Bauhaus idėjų sklaidos JAV ir jaunųjų menininkų tobulinimo. 1965−1967 m. Niujorko šiuolaikinio meno muziejus suorganizavo Dž. Alberso kilnojamąją parodą, kuri parodyta JAV, Meksikoje ir Pietų Amerikoje. 1971 m. Metropoliteno meno muziejuje Niujorke įvyko jo retrospektyvinė paroda, pirmoji, skirta gyvenančiam menininkui. Dž. Albersas gyveno Niu Heivene (kur įsikūręs Jeilio universitetas), kur mirė 1976 m. kovo 25 d. Dž. Alberso menininko sugebėjimų pripažinimas atėjo vėlai. Geriausiai jis žinomas pagrindinių spalvų, bei juodos ir baltos, abstrakcionistiniais paveikslais su stačių kampų formomis, iš kurių garsiausia serija „Pagarba kvadratui“.
 
## Kūrinių galerijos

* Niujorko šiuolaikinio meno muziejus
* wikiart.org
* artnet.com
* Gugenheimo muziejus 
* Jozefo ir Ani Albersų fondas

## Šaltiniai
* guggenheim.org/ 
* Encyclopaedia Britannica
* Edward Lucie-Smith. *Lives of the Great 20th-century Artists*. Thames and Hudson, 1999, p. 191-194
Pusmaratonis

**Pusmaratonis** arba pusė maratono yra bėgimo rungtis šiuolaikinėje lengvojoje atletikoje. Nuotolis – 21,0975 km.